# Associació Catalana de Meteorologia

L'Associació Catalana de Meteorologia (ACAM) és una associació meteorològica que agrupa físics de l'atmosfera que exerceixen la seva professió en diversos àmbits acadèmics i professionals, climatòlegs i persones vinculades al món de la climatologia i la meteorologia de l'àmbit catalanoparlant. Forma part de la Societat Meteorològica Europea (EMS).
L'associació sense afany de lucre va ser creada la tardor de l'any 1995 amb motiu de la commemoració del 125$^è$ aniversari del naixement i el 25$^è$ de la mort d'Eduard Fontserè i Riba, considerat el pare de la meteorologia catalana. El mateix any es van organitzar al novembre les I Jornades de Meteorologia Eduard Fontserè al Museu de la Ciència Fundació "la Caixa". Des de llavors s'han anat celebrant puntualment l'últim cap de setmana del mes de novembre noves edicions. El novembre de 2015, sota el president de l'associació Joan Bech, es van celebrar les XXI Jornades a Barcelona. Les jornades senars es dediquen a tractar temes de meteorologia en general i les parells a temes monogràfics.
Amb una freqüència biennal, l'Associació lliura uns premis amb tres categories (local, estatal i internacional), que pretenen reconèixer les aportacions més rellevants en l'àmbit de la meteorologia mediterrània. Aquests premis porten el nom d'Eduard Fontserè i Riba en honor de les seves aportacions. L'any 2013 les categories local i estatal no s'han concedit, i només va quedar la categoria internacional.
L'Associació, de forma conjunta amb la Universitat de les Illes Balears, publica la revista d'accés obert Tethys: Revista del Temps i el Clima de la Mediterrania Occidental. Va iniciar la seva publicació l'any 1997, sota llicència Creative Commons. En una primera etapa aparegueren tres números. En una segona etapa iniciada l'any 2006 la revista es publica en línia en català, castellà i anglès. Així, actualment és una publicació d'accés obert que s'ofereix com a fòrum de publicació de treballs de meteorologia i climatologia en general, amb especial interès en els temes que afecten l'àrea mediterrània. La revista està oberta a la comunitat científica internacional i aspira a convertir-se en un referent de la meteorologia mediterrània. També es publiquen treballs interdisciplinaris que relacionen aquest tema amb altres àrees com l'agricultura, la hidrologia, l'enginyeria o el medi ambient. El març del 2015 va organitzar conjuntament amb la Network of Meteorology of the Mediterranean a Istanbul (Turquia) la Conferència biennal Internacional de Meteorologia i Climatologia de la Mediterrània (MetMED).

## Referències

* ↑ «Asociaciones de Climatología y Meteorología». ACE, Asociación Española de Climatología. [Consulta: 17 desembre 2013].
* ↑ «ACAM Associació Catalana de Meteorologia». Associació Catalana de Meteorologia, 2020. [Consulta: 1r març 2020].
* ↑ European Meteorological Society, EMS. «EMS Member Societies». EMS Member Societies. [Consulta: 16 febrer 2016].
* 1 2 3 4 «Associació Catalana de Meteorologia (ACAM)». European Meteorological Society. [Consulta: 9 gener 2016].
* ↑ Torns, Miquel «Duplicitat de xarxes oficials». El Punt Avui, 23-03-2012, pàg. 2. «l'Associació Catalana de Meteorologia (ACAM). Aquesta, creada el 1995 amb motiu del 125 aniversari del naixement del doctor Eduard Fontserè, considerat el pare de la meteorologia catalana, és de caràcter més científic i se centra en la divulgació i aprofundiment de la meteorologia i climatologia a Catalunya.»
* ↑ «Arriben les XIX Jornades de Meteorologia Eduard Fontserè». 3/24 Portal de Notícies, 23-11-2013 [Consulta: 17 desembre 2013].
* ↑ «Premis Eduard Fontserè». Acam. [Consulta: maig 2016].
* ↑ «Premi Internacional de Meteorologia Eduard Fontserè». InfoMet. Departament d'Astronomia i Meteorologia de la Universitat de Barcelona. Arxivat de l'original el 2013-06-13 [Consulta: 9 gener 2016].
* ↑ Iglésies i Fort, Josep. Eduard Fontserè. Relació de fets. Rafael Dalmau, 1983. ISBN 8423202151.
* ↑ «Premi Internacional de Meteorologia Eduard Fontserè». Infomet, Servidor d'Informació Meteorològica, 02-11-2013 [Consulta: 17 desembre 2013]. Arxivat 2013-12-17 a Wayback Machine. «Còpia arxivada». Arxivat de l'original el 2013-12-17. [Consulta: 17 desembre 2013].
* ↑ (en català, castellà, anglès) Tethys: revista del temps e el clima de la metditerrània occidental, 12-1997. ISSN: EISSN: 1139-3394 1697-1523; EISSN: 1139-3394.
* ↑ (núm. 0, 1997; núm. 1, 2000 i el núm. 2, 2002)
* ↑ Cuxart, J «Tethys, revista de meteorologia i climatologia de la Mediterrània occidental». Primeres Jornades Catalanes de Revistes Científiques, Institut d'Estudis Catalans (Barcelona, 3-5 de desembre de 2007), 2007, pàg. 1-5. DOI: 10.2436/15.0110.01.27 [Consulta: 17 desembre 2013].
* ↑ «5th International Conference on Meteorology and Climatology of the Mediterranean». Third call for papers etMed, 2015. Arxivat de l'original el 31 de gener 2016 [Consulta: 9 gener 2016].

## Enllaços externs

* Associació Catalana de Meteorologia - Lloc web oficial